xersonda yonayotgan rus vertolyotlarining sun'iy yo'ldoshdan olingan surati namoyish qilindi

Dunyo bo'ylab yirik yong'inlarni kuzatuvchi NASA Fire Information for Resource Management System (FIRMS) xerson xalqaro aeroportida zararlangan rus texnikasi suratlarini namoyishi qildi. Bu haqda “CNN” xabar berdi.
Ma'lum qilinishicha, mazkur aeroport xerson viloyati yaqinidagi Chernobaevka qishlog'ida joylashgan. Suratlar 15 mart, seshanba kuni mahalliy vaqt bilan 13:42 da olingan. Tasvirda xerson aeroportidan ko'tarilgan vertolyotning yonayotgan tutuni aks etgan.
Qayd etilishicha, Ukraina harbiylari bir nechta rus harbiy vertolyotlarini yo'q qilgan, buni Planet laboratoriyasi sun'iy yo'ldoshidan olingan yangi suratlar tasdiqlagan. “Bu urush paytida ukrainalik harbiylar tomonidan rus vertolyotlariga berilgan vayronkor zarbadir: kamida uchta rus vertolyoti aeroportda yonib ketgan yoki yo'q qilingan”, deyiladi xabarda.
Yaqin-atrofdagi Kamishani qishlog'i ustida uchib yurgan dron olgan yana bir suratda ham aeroportdan tutun ko'tarilayotganini ko'rish mumkin.
Avvalroq Kievda hujum bo'layotgan hududlarning sun'iy yo'ldoshdan olingan tasviri namoyish qilingandi. Shuningdek, Kiev yaqinidagi rus qo'shinlarining sun'iy yo'ldoshdan olingan tasvirlari e'lon qilingan.